《卧病简汝济士奇时济二首 其一》
明代·何景明

卧病常迟起，焚香独燕居。聊因谢簿领，暂得弄琴书。

岳色盈虚牖，泉流绕暗渠。虽然官府内，不异在林庐。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。